CELEX: 62012CN0079
Language: fi
Date: 2012-02-14 00:00:00
Title: Asia C-79/12: Ennakkoratkaisupyyntö, jonka Curtea de Apel Alba Iulia (Romania) on esittänyt 14.2.2012 — SC Mora IPR SRL v. Direcția Generală a Finanțelor Publice Sibiu ja Direcția Județeană pentru Accize și Operațiuni Vamale Sibiu

28.4.2012   
            
            
               FI
            
            
               Euroopan unionin virallinen lehti
            
            
               C 126/6
            
         Ennakkoratkaisupyyntö, jonka Curtea de Apel Alba Iulia (Romania) on esittänyt 14.2.2012 — SC Mora IPR SRL v. Direcția Generală a Finanțelor Publice Sibiu ja Direcția Județeană pentru Accize și Operațiuni Vamale Sibiu
   (Asia C-79/12)
   2012/C 126/11
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Curtea de Apel Alba Iulia
   
      Pääasian asianosaiset
   
   
      Valittaja: SC Mora IPR SRL
   
      Vastapuolet: Direcția Generală a Finanțelor Publice Sibiu ja Direcția Județeană pentru Accize și Operațiuni Vamale Sibiu
   
      Ennakkoratkaisukysymykset
   
   
               1)
            
            
               Onko direktiivin 2006/112/EY (1) 211 artiklaa tulkittava siten, että se on esteenä lisäedellytyksen asettamiselle (kuten sen, että asianomaisen on saatava tietyn ajanjakson kuluessa todistus maksun lykkäämisestä valtiovarainministeriön asetuksessa vahvistetuin edellytyksin) sen edellytyksen lisäksi, joka koskee arvonlisäveroilmoituksessa olevia mainintoja, jotka koskevat verovelvollisia, joilla on oikeus olla maksamatta ALV:tä maahantuonnista tulliviranomaisille?
            
         
               2)
            
            
               Onko Euroopan unionin toiminnasta tehdyn sopimuksen 26 artiklan 2 kohtaa, 28 ja 30 artiklaa sekä 107 artiklan 1 kohtaa tulkittava siten, että ne estävät sen kaltaiset toistuvat lainsäädäntötoimenpiteet kuten ne, joista säädetään 28.3.2007 annetun asetuksen nro 22 1 ja 2 kohdassa tai 4.10.2007 annetun asetuksen nro 106 69 kohdassa, jolla on muutettu verokoodeksin 157 §:n 4 momentin säännöksiä siten, että ainoastaan joillekin arvonlisäverovelvollisille (jotka ovat tuoneet tavaraa maahan tai joiden katsotaan tuoneen tavaraa maahan 15.4.2007 jälkeen ja jotka ovat saaneet maksun lykkäämistä koskevan todistuksen) niistä, jotka ovat samanlaisissa tilanteissa (koska heillä on hallussaan väliaikaisessa maahantuonnissa olevia tavaroita liittymistä edeltävältä ajalta), annetaan oikeus olla maksamatta ALV:tä tulliviranomaisille?
            
         
      (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL L 347, s. 1).